**Velkommen til afdeling 24**   
**i Hadsten Boligforening**

Afdeling 24 er boligforeningens største afdeling med 175 boliger. Boligerne er opført fra 1990-2003, og de er placeret 4 steder i det centrale og sydlige Hadsten:

* Møllebo: Søndergade og Ved Åen
* Åbo: Ågade
* Toftebo: Toftevænget
* Østerbo: Østervangsvej

Boligerne har meget forskellige størrelser. Der er elevator ved boligerne i Åbo, ved Søndergade 39, og Ved Åen 2 og 4. Afdelingen har også 14 ungdomsboliger, som er 1-værelseslejligheder med eget bad og køkken. Der er eget pulterrum eller skur til alle boligerne.

Der er hyggelige grønne fællesarealer med bord-bænkesæt rundt om boligerne. I Toftebo og Møllebo finder I også legepladser. Derudover er der også en petanquebane i Møllebo

**Du bør vide…**

**Husdyr**   
Du må have en hund eller 1-2 indekatte. Det er dog ikke tilladt at have husdyr i ungdomsboligerne. Det er vigtigt, at du orienterer boligforeningen herom først. Derudover skal den generelle husorden også overholdes.

**Parkering**  
Der er fælles parkeringsplads. Det er muligt at få sin egen parkeringsplads. Dette er dog ikke muligt i Østerbo. Kontakt kontoret, hvis du ønsker det.

**Haveaffald**   
Kan lægges i det indhegnede område hertil. I Toftebo finder du det bag molokkerne, og i Østerbo er det for enden af den første bygning.

**Cykelparkering**   
Du finder cykelparkering ved Toftebo ud for nummer 40-50, ved Åbo ved indgangen til glashuset og i Møllebo i kældrene. I Møllebo er der også mulighed for knallertparkering.

**Affald**Husholdningsaffald skal afleveres i molokker (nedgravede affaldscontainere). Dem finder du i Toftebo ved Beboerhuset, i Åbo ved indgangen til glashuset, i Møllebo midt i bebyggelsen og i Østerbo ud for den midterste bygning. Her finder du også containere til glas/metal og til pap/papir m.m.

**Vaskeri**  
Der er flere fællesvaskerier. I Toftebo ligger det på Toftevænget 57, I Møllebo er det ved Søndergade 37 i kælderen, og i Åbo er det på 1. sal over cykelparkeringen. Du kan på vores hjemmeside, via appen ”*e-vaskeri*” eller i vaskeriet booke vasketider.   
I Østerbo har de egen vaskemaskine.

**Udlejningshuse**  
Du kan leje enten Beboerhuset eller Møllestuen, som begge er godkendt til 40 personer. Boligforeningen råder også over 3 andre udlejningshuse.